Seinastu dagarnar hava vit kunngjørt, hvør skal venja eldri dreingja liðini hjá B36, men ungdómsnevndin hevur sjálvandi eisini sett dugnaligar venjarar til gentu liðini í felagnum U14 Genturnar hjá B36 vunnið í ár silvur í bæði lands- og steypakappingina. Tað er tí sjálvandi ein stór gleði at venjaratoymið við Anju Rein og Inga Jacobsen heldur fram komandi ár. Genturnar í hesum aldursbólkið hava ment seg nógv í ár, og okkara vón er sjálvandi, at hendan menningin heldur fram komandi árini, so B36 aftur kann vera gerast partur av oddastríðnum í 1. deild hjá kvinnum. Ingi hevur frammanundan B venjaraprógv, meðan Anja er farin undir at taka síðsti skeiðini fyri fáa prógvið. Venjingin hjá U14 Gentunum byrjar aftur í januar mánaði, og um nakar skuldi haft áhuga venja við, so er møguleiki at melda seg í hendan Facebook bólkin, har øll neyðug kunning verður løgd út: